ઊંચી ધનાલ (તા. ખેડબ્રહ્મા)

ઊંચી ધનાલ ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા સાબરકાંઠા જિલ્લામાં આવેલા અને અરવલ્લી પર્વતમાળાના દક્ષિણ ભાગમાં આવેલા ખેડબ્રહ્મા તાલુકામાં આવેલું એક ગામ છે. ઊંચી ધનાલ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

 નામ 
ધનાલ ગામ એ ધના રબારીના નામ પરથી પડેલું હોવાનું કહેવાય છે. જુનુ ધનાલ ગામ સાબરમતી નદીના કિનારે વસેલું હતું, પરંતુ પુરમાં આખું ગામ તણાઈ ગયું અને માત્ર ધનો રબારી મજબૂત ઝાડ ઉપર ચડી જવાથી બચી ગયો હતો. ધના એ પછીથી બીજી જે જગ્યાએ વસવાટ કર્યો એ ગામ ઊંચી ધનાલ તરીકે ઓળખાયું.

 આ પણ જુઓ 
 નીચી ધનાલ

શ્રેણી:ખેડબ્રહ્મા તાલુકો